दावदै जानायनि उनाव बिगुरखौ गारो नामा, दावदै नि बिगुराव दं हाजार गुन।
 दावदै जानो मोजां मोनि सुबुं बे बुहुमाव खम नुनो मोनो।  दावदै आ देहा नि थाखाय मोजां, गोबां बिबां नि प्रतिन थायो।  एवनायनि उनाव, रुनायनि उनाव दावदै नि बिगुरखौ गारो गोबाङानो, नाथाय नोंथाङा मिथियो ना दावदै नि सिंङाव थानाय प्रतिनजों लोगोसे दावदै नि सानि बिगुर आ बो गोबां गुन थानायखौ।
 गोबां सम ननि बेसिन आ जाम जाना थायो।  बे जेंनानिफ्राय बो दावदै नि बिगुरा उदां खालामनो हायो।  दावदै नि बिगुरखौ गुन्दै खआलामनानै बेसिन नि सोरगिदिं सारना हो।  नुगोन बेसिन आ साफा जागोन, दो दोखोल(बासन बर्तन) नि खामनाय दागो खौ बो बोखारनायाव एक्सपार्त दावदै नि बिगुर आ।
 मोदोम सानाय एबा जइन्त पेइन्ट खम खालामनो थाखाय गंसे खुरै आव एपल सिद नि भिनेगार जों दैसे दावदै नि बिगुर खौ गुन्दै खालामनानै गोरोबहो।  साननै दोननायनि उनाव नुनो मोनगोन दावदै नि बिगुरजों भिनेगार आ मोजाङै गोरोबफाजोबबाय।  बेखौ सानाय जायगायाव लानानै मालिस खालाम।
 बागान नि सोरगिदिं दंफां नि गुदि आव दावदै नि गुन्दै खालामनाय बिगुरखौ सारना हो।  दंफां आव एम्फौ अरनाय नङा, दावदै नि बिगुर आव गोबां बिबां नि केलसियाम आरो मिनारेल थायो, बेनि गेजेरजों दंफां आ मोजां जायो।
 दैसे दावदै नि गुफुर बाहागो जों दावदै नि बिगुरखौ गुन्दै खालामनानै गोरोबहोनानै मोखाङाव 15 मिनिट सम लाखि, बेनि उनाव मोखां खौ मोजाङै सु।  मोखां आ छिल छिल जागोन एबा ब्राईतनेस आ बारा जागोन। 